શહેરના સોસાયટીનગર જૈન શ્વેતાબંર મૂર્તીપૂજક સંઘમાં પધારેલા રાજ પ્રતિબોધક પ.પૂ. આચાર્ય ભગવંત શ્રીમદ વિજય રત્ન સુંદર વિજયજીએ પર્યુષણ પર્વના બીજા દિવસે પર્યુષણ પર્વના કર્તવ્યો વિશે સમજ આપતુ હ્રદય સ્પર્શી ઉદ્દબોધન કર્યુ હતુ઼. અમારી પ્રવર્તન - અહિંસાનુ પાલન, સાધર્મિક ભક્તિ, ચૈત્ય પરીપાઠી- બધા જ જીનાલયના દર્શન, અઠ્ઠમનુતપ- ત્રણ દિવસના ઉપવાસ અને ક્ષમાપન એમ પાંચ કર્તવ્યોનુ ઉદાહરણ સાથે તેમણે સંબોધન કર્યુ હતુ઼. ક્ષમાપના પર વિશેષ ભાર મૂકતા જણાવ્યુ હતુ કે ક્ષમાપના માત્ર મનુષ્ય માટે નથી પરંતુ તમામ જીવ માટે છે આપણાથી કોઇ પણ જીવને હાની પહોંચી હોય દુ:ખ થયુ હોય, ઠેસ પહોંચી હોય તો ક્ષમા માંગવાથી અને કોઇનાથી સ્વયંને હાનિ પહોંચી હોય ઠેસ પહોંચી હોય દુ:ખ થયુ હોય તો તેને પણ ક્ષમા આપવાથી જોડવાનુ કામ થાય છે. જીવનમાં ક્ષમા એ જ શ્રેષ્ઠ આભૂષણ અને કર્તવ્ય છે. શહેરના શ્વેતાંબર જૈન સમુદાય પર્યુષણ મહાપર્વ દરમિયાન પૂજ્યશ્રીની દિવ્ય વાણીનો લ્હાવો લઇ રહ્યો છે.